પીડિતા બેહોશ થઈ ત્યાં સુધી નરાધમો તેના પર બળાત્કાર ગુજારતા રહ્યા હતા, ત્યારબાદ તેઓ બપોરના 4 કલાકની આસપાસ પીડિતાને બેહોશ હાલતમાં કનીનાનાં બસસ્ટેન્ડ પાસે નાખી ફરાર થઈ ગયા હતા. અધમતાની હદ તો ત્યાં આવી હતી કે આરોપીઓએ યુવતીનાં માતા-પિતાને ફોન કરીને જાણ કરી હતી કે તેમની દીકરી બસસ્ટેન્ડ પાસે બેહોશ પડી છે. ઘટનાની જાણ થતાં જ પરિવારજનો બસસ્ટેન્ડ ખાતે દોડી ગયાં હતાં અને પીડિતાને હોસ્પિટલ લઈ ગયાં હતાં. વરિષ્ઠ પોલીસઅધિકારી એ. એસ. ચાવલાએ જણાવ્યું હતું કે, યુવતીનું મેડિકલ એક્ઝામિનેશન કરાયું હતું અને તેમાં બળાત્કાર થયાને સમર્થન મળ્યું હતું.